
Cronfa Gymorth Trechu Tlodi 2026-2027
Nodiadau canllaw i ymgeiswyr 

Dylid darllen y nodiadau hyn cyn llenwi’r ffurflen gais i’w chyflwyno i’r Gronfa Gymorth Trethu Tlodi 2026-2027.
Os hoffech gael rhagor o gymorth neu gyngor wrth lenwi’r ffurflen gais, cysylltwch â:         Lisa Williams: 01824 702441, e-bost: lisa@dvsc.co.uk
	Beth yw Cronfa Gymorth Trechu Tlodi 2026-2027?

	Bydd grantiau o hyd at £5,000 ar gael ar gyfer cyllid REFENIW a CHYFALAF ar gyfer yr isod: 

1. Sefydliadau lleol â chyfansoddiad (yn cynnwys elusennau cofrestredig, sefydliadau corfforedig elusennol, grwpiau cymunedol, cynghorau tref neu gymuned, cwmnïau buddiant cymunedol, mentrau cymdeithasol, eglwysi a grwpiau â gwisg benodol).  
2. Busnesau bach cysylltiedig â bwyd sy’n gweithredu yn Sir Ddinbych (gyda llai na 50 o gyflogeion).  
3. Gall grwpiau heb gyfansoddiad wneud cais am hyd at £1,000 yn unig.
4. Timau awdurdod lleol yn Sir Ddinbych.  

Mae’r Pecyn Cyllid Cymorth Trechu Tlodi wedi’i rannu yn ddwy brif ffrwd cyllido (y cyfeirir atynt fel Colofnau), ynghyd â chronfeydd cyllido hyblyg ychwanegol. Rhaid i’r cyllid gefnogi’r nod cyffredinol o leihau tlodi a chynorthwyo pobl i gael cymorth.  

Colofn 1: Atal tlodi ar lefel ehangach 
Pwrpas: Atal pobl rhag mynd i dlodi a helpu i lunio gwydnwch tymor hir.  

Gellir defnyddio’r cyllid ar gyfer:
· Hybiau cymunedol a mannau diogel sy’n cynnig cyngor a chymorth.   
· Cyngor ynghylch costau byw, dyledion, arian, tlodi tanwydd a thlodi bwyd.  
· Cymorth gydag iechyd a llesiant.   
· Gweithgareddau cynhwysiant digidol.   
· Datblygu dewisiadau amgen i fanciau bwyd, fel cynlluniau arian parod yn gyntaf, talebau neu gardiau arian.  
· Cynyddu capasiti’r gymuned, profi dulliau newydd a datblygu seilwaith sy’n cefnogi atal tlodi.  

Prif ffocws: Ymyrraeth gynnar, atal argyfwng a lleihau dibyniaeth mynych ar gymorth brys. 

Colofn 2: Cymorth Bwyd Brys 
Pwrpas: Cryfhau’r cymorth bwyd lleol i bobl sy’n wynebu tlodi bwyd wrth helpu eu cysylltu â gwasanaethau cymorth ehangach.  

Gellir defnyddio’r cyllid ar gyfer:
· Banciau bwyd, pantrioedd bwyd, archfarchnadoedd cymdeithasol a chaffis cymunedol.  
· Clybiau cinio a dosbarthiadau coginio yn y gymuned.  
· Prynu bwyd ychwanegol a nwyddau hanfodol.  
· Gweithgareddau allgymorth i gyrraedd cymunedau nad ydynt yn cael eu gwasanaethu’n ddigonol.  
· Hyfforddiant i wirfoddolwyr.   
· Hybiau cymunedol sy’n cyfuno darpariaeth bwyd gyda chyngor ynghylch lles, tai ac arian.  

Prif ffocws: Diwallu anghenion bwyd ar unwaith wrth gynorthwyo pobl i fanteisio ar y cymorth sy’n mynd i’r afael â’r hyn sy’n achosi tlodi bwyd.  

Cyfyngiad pwysig: Ni all y cyllid hwn fod y brif ffynhonnell cyllido’r gwasanaeth neu’r cyflenwad bwyd.  

Cyllid cyfalaf 

Pwrpas: Cyllido offer, cyfleusterau a seilwaith sy’n cefnogi atal tlodi neu ddarparu bwyd brys.  

Mae’r enghreifftiau’n cynnwys:
· Oergelloedd, rhewgelloedd, offer coginio a chyfleusterau storio.  
· Offer ar gyfer prosiectau tyfu bwyd a dosbarthu bwyd.  
· Seilwaith sy’n cefnogi partneriaethau bwyd lleol a phrosiectau bwyd cymunedol. 
· Gwelliannau i fannau cymunedol lle cynigir cyngor ynghylch costau byw, cyngor arian a chymorth gyda phlant mewn tlodi.  

Yn achos cyllid cyfalaf ar gyfer offer y mae angen ei osod, bydd angen i chi ddangos tystiolaeth o berchnogaeth neu brydles yr adeilad am o leiaf y tair blynedd nesaf.  

Gellir rhoi pwysiad ychwanegol potensial i geisiadau partneriaeth / cydweithredu.  

Gellir gwario’r cyllid grant rhwng 01/12/2026 a 31/05/2027, ac ni ellir gwneud cais am gyllid ôl-weithredol.  

Gwariant nad yw’n gymwys
Ni ellir defnyddio’r cyllid ar gyfer yr isod: 
· Gwasanaethau sy’n cael eu cyllido gan Lywodraeth Cymru eisoes, neu wasanaethau sy’n dyblygu’r gwasanaethau hynny.  
· Costau Grant Hanfodion Ysgol neu gynlluniau talebau tanwydd a gyllidir drwy ffynonellau eraill eisoes 
· Ad-dalu dyledion sy’n bodoli eisoes  
· Gweithgareddau gwleidyddol 
· Gweithgareddau nad ydynt yn ymwneud â mynd i’r afael â threchu tlodi  
· Costau a gododd y tu allan i’r cyfnod cyllido cymeradwy 
· Atebolrwyddau tymor hir heb gynllun cynaliadwyedd a gymeradwywyd 
· Ffioedd tanysgrifiadau bwyd, fel FareShare
· Yr unig gyllid h.y. cynnal sefydliad sy’n derbyn cyllid grant gan Lywodraeth Cymru fel ei brif ffynhonnell incwm. Fodd bynnag, gellir gwneud cyfraniadau priodol tuag at gostau cynnal prosiect sy’n gysylltiedig â chyflawni gweithgareddau a gyllidir gan y grant.  





	Beth yw’r broses gwneud penderfyniad ynghylch y cais hwn?  

	Y dyddiad cau ar gyfer ceisiadau yw hanner nos ar Dydd Iau 12 Tachwedd 2026. Bydd Panel Grantiau Cyngor Gwasanaethau Gwirfoddol Sir Ddinbych yn asesu’r ceisiadau. Hysbysir yr ymgeiswyr am y canlyniad erbyn 1 Rhagfyr 2026. 




Llenwi’r ffurflen gais 
	Adran 1- Cais gan grŵp / sefydliad 

	Yn yr adran hon dylech ddisgrifio beth fyddai eich swyddogaeth chi yn y grŵp a rhoi disgrifiad o’r sefydliad. Dylai hyn gynnwys: 
· Manylion cyswllt. 
· Dyddiad dechrau a diwedd y prosiect.
· Pryd y sefydlwyd y grŵp / sefydliad.  
· Rhif cofrestru – nodwch a yw’r Elusen / Sefydliad Corfforedig Elusennol / Cwmni Buddiant Cymunedol / busnes lleol ac ati. 
· Gwybodaeth am aelodau’r pwyllgor, staff a’r gwirfoddolwyr.  
· Gwybodaeth am gyfrif banc y sefydliad a nifer y llofnodwyr.  

Os ydych chi’n grŵp heb gyfansoddiad cewch wneud cais am hyd at £1,000 a bydd angen i chi gyflwyno enw dau eirda gyda’ch cais.  

Os ydych chi’n fusnes bach â llai na 50 o gyflogeion bydd angen tystiolaeth o’r isod yn eich cais: 

· Nifer y cyflogeion 
· Cynnwys y gymuned a’r effaith ar y gymuned  
· Effaith cydweithio â busnesau lleol a chyflenwyr lleol  




	[bookmark: _Hlk205450085]Adran 2 – Manylion am eich syniad 

	Dyma’r rhan o’r cais ble rydych chi’n dweud wrthym ni am eich prosiect, beth fyddech chi’n ei wneud â’r grant petaech chi’n llwyddiannus, y gwahaniaeth y byddai’n ei wneud ag ar bwy y byddai’r prosiect yn effeithio.  

Cadwch at 400 gair neu lai, os gwelwch yn dda.  

Mae’n bwysig iawn bod yn glir ac yn gryno yn yr adran hon, fel y bydd y panel, wrth asesu eich cais, yn meddu ar ddealltwriaeth a mewnwelediad clir i’r hyn rydych chi’n bwriadu ei gyflawni gyda’ch prosiect. Cewch ysgrifennu mewn paragraffau, pwyntiau bwled neu barhau ar ddalen o bapur ar wahân. Ceisiwch fod yn gryno a chadw at y prif bwyntiau.  

Byddai bod yn realistig yn eich cais o fudd hefyd. Er enghraifft, tynnu sylw at unrhyw rwystrau neu heriau yn eich ffurflen gais a sut y byddech yn eu goresgyn. Dyma’r adran i nodi dyddiad dechrau a diwedd realistig ar gyfer eich prosiect, a ph’un ai ydych chi’n bwriadu defnyddio’r grant i brynu cyllid grant i brynu deunyddiau gan fusnesau neu gyflenwyr lleol, os yw’n bosibl i’ch prosiect. 




	Adran 2 – Allbynnau a deilliannau 	

	Mae’n bwysig bod yn realistig ynghylch eich allbynnau a’ch deilliannau, gan y bydd disgwyl i chi adrodd yn erbyn y rhain yn eich adroddiad monitro, ac egluro unrhyw wahaniaethau.  

Allbynnau: Dylai’r allbynnau rydych chi’n eu cynnwys fod o ganlyniad uniongyrchol i’r cyllid grant a dderbyniwyd gan eich prosiect.  

Deilliannau: Wrth ddewis allbynnau eich prosiect cofiwch y bydd disgwyl i chi roi esboniad o sut rydych chi wedi cyflawni’r deilliannau hyn yn eich adroddiad monitro (mewn rhifau ac mewn naratif) a rhaid iddynt fod o ganlyniad uniongyrchol i’r cyllid grant a dderbyniwyd gan y prosiect.  




	Adran 3 – Cyllid 

	Yn yr adran hon nodwch fanylion costau’r prosiect, ac os oes gennych chi ddyfynbrisiau, dylech eu cynnwys yn yr adran hon, os gwelwch yn dda.  

Rhaid cadw’r holl anfonebau a thystiolaeth o wariant a’u cyflwyno gyda’r adroddiad monitro ar ôl cwblhau eich prosiect.  

Yr uchafswm y cewch ymgeisio amdano yw £5,000. 




	Adran 4 – Datganiad eich grŵp / sefydliad  

	Os ydych chi’n gwneud cais ar ran grŵp neu sefydliad, dylech gyflwyno:
· Copi o gyfansoddiad neu reolau eich grŵp / sefydliad.  
· Copi o’ch Polisi Diogelu. 
· Copi o’ch Datganiad Cyfrifon Blynyddol diweddaraf – rhaid i’r Datganiad hwn gael ei ddyddio a’i lofnodi fel cofnod cywir o weithgareddau ariannol y grŵp / sefydliad.
· Os ydych chi’n grŵp newydd nad yw wedi bod yn gweithredu am flwyddyn lawn hyd yma, anfonwch gopi o’ch datganiad banc/cymdeithas adeiladu ddiweddaraf gydag amcangyfrif o’ch incwm a’ch gwariant yn ystod eich blwyddyn gyntaf.



	Yn dilyn dyfarnu’r grant i chi

	Os yw eich cais yn llwyddiannus mae’n rhaid i chi gytuno i’r isod: 
· Dod yn aelod o Rwydwaith Bwyd Cogog Sir Ddinbych. Mae aelodaeth y rhwydwaith am ddim. 
· Cofrestru manylion eich gwasanaeth a’ch gweithgareddau ar Dewis cyn pen pythefnos o dderbyn y cyllid grant.
· Defnyddio’r cyllid grant yn union fel y nodwyd yn eich ffurflen gais, oni bai eich bod yn derbyn cytundeb ymlaen llawn gan Gyngor Gwasanaethau Gwirfoddol Sir Ddinbych i newid hynny. 
· Gwario’r arian i gyd erbyn diwedd 31 Mai 2027.
· Cyflwyno derbynebau am yr holl wariant. 
· Cyflwyno adroddiad monitro erbyn: 30 Mehefin 2027.



Y Rheoliad Cyffredinol ar Ddiogelu Data (GDPR) 2018
Yn ddarostyngedig i dderbyn eich caniatâd chi, bydd rhan neu’r cyfan o’r wybodaeth rydych chi’n ei rhoi i ni yn cael ei chadw ar gyfrifiadur. Defnyddir y wybodaeth hon i weinyddu ceisiadau a grantiau a chynhyrchu ystadegau, ond ni fydd yn cael ei gyfyngu i hynny. Bydd hefyd yn cael ei storio yn ein cronfa ddata manylion cyswllt at ddibenion marchnata. 
Bydd copïau o’r wybodaeth hon yn cael eu rhoi i unigolion a mudiadau mae CGGSDd yn ymgynghori gyda nhw wrth asesu ceisiadau a grantiau.  
Mae data personol wedi’i gyfyngu i enwau cyswllt, swydd, cyfeiriad, rhif ffôn a rhifau cyswllt eraill y mudiad a’r prosiect. Gall gael ei ystyried yn ddata personol sensitif ble bo’r prosiect/sefydliad yn ymwneud â materion ynghylch hil, tarddiad ethnig, gwleidyddiaeth, crefydd neu gredoau tebyg, iechyd corfforol, iechyd meddwl neu fywyd rhywiol. 
Datgelir manylion cyswllt i drydydd partïon at y dibenion a ganlyn yn unig: i alluogi CGGSDd i brosesu eich cais; i alluogi cynghorau gwirfoddol sirol i fonitro cyllido lleol; i gyhoeddi enwau’r prosiectau llwyddiannus; gweithgareddau hyrwyddo eraill, yn cynnwys cyhoeddusrwydd ar wefannau CGGSDd a Chyngor Gweithredu Gwirfoddol Cymru.  
Cedwir y wybodaeth gyhyd ag y bo angen ar gyfer y rhesymau a nodwyd i gadw’r wybodaeth, fel y rhestrir uchod. Os ydych chi’n dymuno i’r wybodaeth gael ei dileu, cysylltwch â CGGSDd drwy anfon neges e-bost i sectorsupport@dvsc.co.uk 

Canolfan Naylor Leyland, Naylor Leyland Centre 
Stryd y Ffynnon, Rhuthun, Well Street, Ruthin, Sir Ddinbych, LL15 1AF Denbighshire, LL15 1AF 
Ffôn/Tel: 01824 702441  e.bost/e.mail: office@dvsc.co.uk  gwefan/website www.dvsc.co.uk 

Beth yw Cronfa Gymorth Tre c hu Tlodi  2026 - 2027 ?  

Bydd grantiau o hyd at  £ 5 ,000   ar gael ar gyfer cyllid  REFEN I W a CHYFALAF  ar gyfer yr isod :      1.   Sefydliadau lleol â chyfansoddiad (yn cynnwys elusennau cofrestredig, sefydliadau  corfforedig   elusennol , grwpiau cymunedol, cynghorau tref neu gymuned, cwmnïau  buddiant cymunedol, mentrau cymdeithasol, eglwysi a grwpiau â gwisg benodol).     2.   Busnesau bach cysylltiedig â bwyd sy’n gweithredu yn Sir Ddinbych (gyda llai na 50 o  gyflogeion).     3.   Gall grwpiau heb gyfansoddiad wneud cais am hyd at  £1,000  yn unig .   4.   Timau awdurdod lleol yn Sir Ddinbych.       Mae’r  Pecyn Cyllid Cymorth Tre c hu Tlodi  wedi’i rannu yn ddwy   brif ffrwd cyllido (y cyfeirir  atynt fel Colofnau), ynghyd â chronfeydd cyllido hyblyg ychwanegol. Rhaid i’r cyllid gefnogi’r nod  cyffredinol o leihau tlodi a chynorthwyo pobl i gael cymorth.       Colofn   1:  Atal tlodi ar lefel ehangach    P wrpas :  Atal pobl rhag mynd i dlodi a helpu i lunio gwydnwch tymor hir.       Gellir defnyddio’r cyllid ar gyfer :      Hybiau cymunedol a mannau diogel sy’n cynnig cyngor a chymorth.          C yngor ynghylch costau byw, dyledion, arian, tlodi tanwydd a thlodi bwyd.        Cymorth gydag   iechyd a llesiant.          Gweithgareddau cynhwysiant digidol.          D atblygu dewisiadau amgen i fanciau bwyd, fel cynlluniau arian parod yn gyntaf, talebau  neu gardiau arian.        Cynyddu capasiti’r gymuned, profi dulliau newydd a datblygu seilwaith sy’n cefnogi atal  tlodi.       Prif ffocws :  Ymyrraeth gynnar, atal argyfwng a lleihau dibyniaeth mynych ar gymorth  brys.      Colofn   2:  Cymorth Bwyd Brys    P wrpas :  Cryfhau’r cymorth bwyd lleol i bobl sy’n wynebu tlodi bwyd wrth helpu eu cysylltu â  gwasanaethau cymorth ehangach .       Gellir defnyddio’r cyllid ar gyfer :  

